Úradný vestník L 131 , 05/05/1998 S. 0003 - 0004



Nariadenie Komisie (ES) č. 938/98 zo 4. mája 1998, ktorým sa mení a dopĺňa nariadenie (ES) č. 2931/95 meniace a dopĺňajúce nariadenie (EHS) č. 804/68 a ostatné nariadenia v dôsledku novelizácie kombinovanej nomenklatúry týkajúcej sa určitých mliečnych výrobkov KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 234/79 z 5. februára 1979 týkajúce sa postupu pri upravovaní nomenklatúry Spoločného colného sadzobníka, ktorá sa používa pre poľnohospodárske výrobky [1], zmenené a doplnené nariadením (EHS) č. 3209/89 [2] a to najmä na článok 2 (1) tohto nariadenia, so zreteľom na nariadenie Rady (EHS) č. 804/68 z 27. júna 1968 o spoločnej organizácii trhu s mliekom a mliečnymi výrobkami [3], v poslednom platnom znení nariadenia (ES) č. 1587/96 [4] a to najmä na články 13 (3) a 17 (14) tohto nariadenia, keďže nariadením Komisie (ES) č. 2448/95 z 10. októbra 1995, ktorým sa mení a dopĺňa príloha I k nariadeniu Rady (EHS) č. 2658/87 o colnej a štatistickej nomenklatúre a o Spoločnom colnom sadzobníku [5], sa od 1. januára 1996 menia a dopĺňajú číselné znaky určitých mliečnych výrobkov; keďže nariadenie Komisie (ES) č. 2931/95 [6], zmenené a doplnené nariadením (ES) č. 1812/97 [7] mení a dopĺňa nariadenia týkajúce sa mlieka a mliečnych výrobkov, ktorých sa dotkla novelizácia číselných znakov KN podpoložiek, vrátane nariadenia (EHS) č. 804/68; keďže v článku 17 (1) nariadenia (EHS) č. 804/68, ktorý sa prejednával v spojitosti s prílohou k tomuto nariadeniu ešte predtým, ako sa zmenil a doplnil nariadením (ES) č. 2931/95, sa podľa výkladu Súdneho dvora Európskych spoločenstiev podaného v prípade C-334/95 povoľuje poskytnutie náhrady za vývoz mliečnych výrobkov, ktoré sú obsiahnuté v prípravkoch na báze kávy a v prípravkoch na báze kávových extraktov, esencií a koncentrátov; keďže tento výklad súdu sa pri novelizovaní prílohy k nariadeniu (EHS) č. 804/68 nariadením (ES) č. 2931/95 nezohľadnil; keďže v záujme zosúladenia nariadenia (ES) č. 2931/95 s týmto výkladom, príslušný číselný znak a číselný znak prípravkov na báze extraktov a esencií čaju alebo maté, v prípade ktorých sa malo postupovať rovnako, sa mali zaradiť do prílohy k nariadeniu (EHS) č. 804/68; keďže v záujme toho, aby sa zabránilo prerušeniu v uplatňovaní výkladu súdu, zmeny a doplnky by sa mali uplatňovať od 1. januára 1996; keďže opatrenia, ktoré sa ustanovujú v tomto nariadení, sú v súlade so stanoviskom Riadiaceho výboru pre mlieko a mliečne výrobky, PRIJALA TOTO NARIADENIE: Článok 1 Siedma zarážka článku 1 bod 4) nariadenia (ES) č. 2931/95 sa nahrádza týmto: "— informácie ku KN kódom ex210110 a 210120 sa nahrádzajú týmto: KN kód | Opis | ex 2101 | Extrakty, esencie a koncentráty kávy, čaju alebo maté a prípravky na báze týchto výrobkov alebo na báze kávy, čaju alebo maté; pražená čakanka a ostatné pražené náhradky kávy a ich extrakty, esencie a koncentráty: | 2101 12 92 | – – – Prípravky na báze týchto kávových extraktov, esencií alebo koncentrátov | 2101 12 98 | – – – Ostatné – – Prípravky: | 2101 20 92 | – – – Na báze extraktov, esencií alebo koncentrátov čaju alebo maté | 2101 20 98 | – – – Ostatné" | Článok 2 Toto nariadenie nadobúda účinnosť siedmy deň po jeho uverejnení v Úradnom vestníku Európskych spoločenstiev. Bude sa uplatňovať s účinnosťou od 1. januára 1996. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 4. mája 1998. Za Komisiu Franz Fischler člen Komisie [1] Ú. v. ES L 34, 9.2.1979, s. 2. [2] Ú. v. ES L 312, 27.10.1989, s. 5. [3] Ú. v. ES L 148, 28.6.1968, s. 13. [4] Ú. v. ES L 206, 16.8.1996, s. 21. [5] Ú. v. ES L 259, 30.10.1995, s. 1. [6] Ú. v. ES L 307, 20.12.1995, s. 10. [7] Ú. v. ES L 257, 20.9.1997, s. 5. --------------------------------------------------